Ribe Stifts Adresseaviser, 1842-07-15
Kongens Reise. Hs. Majest. Kongen ankom d. 9. de til Aalborg. Dampskibet "Jris" modtog med en talrig Forsamling af Herrer og Damer det Kongl. Dampskib Ægir ved Hals, hvor Stiftamtmanden og Dampskibet "Jris's Bestyrelse komplimenterede Hs. Majest, samt udbad sig den Naade, at Allerhøistsamme vilde fortsætte Farten til Aalborg, ombord paa "Jris", hvilket Hs. Majest. ogsaa behagede længere oppe i Fjorden. Hs. Majest. modtoges af Forsamlingen paa "Jris med Jubel, en Sang og Kanonsalut, og den hjærtelige Modtagelse syntes at have gjort dybt Jndtryk paa ham, idet han udtalte sin Glæde over at befinde sig blandt sine trofaste Jyder og beklagede, at han ikke denne Gang kunde tilføre dem Landets elskede Dronning. Ved Slottet steg Hs. Majest. i Land under Folkets Hurra og Kanonernes Torden. Allerede samme Eftermiddag begyndte Jnspiceringen af de vigtigste kommunale Gienstande. Om Aftenen besøgte Hs. Majest. Theatret, hvorefter bragtes ham et Fakkeltog af det 11te Linieregiment. Paa Raadhuset gjennemgik Hs. Majest. næste Dag Kommunens Regnskaber, og indlod sig paa en omhyggelig, om den største Sagkundskab vidnende, Diskussion af flere vigtige Sager, navnlig ang. Arresternes Ombygning og Skolevæsenets Forbedring. Paa Hs. Majest's Forespørgsel til Repræsentantskabet, om det iøvrigt havde noget at andrage, tillod man sig at henlede Hs. Majestæts høie Opmærksomhed paa, at flere af Kommunens vigtigere Anliggender (deriblandt ogsaa den ældre Sag om Arresterne, i lang Tid, nogle i flere Aar, savnede den høiere Resolution, hvorover under 14. Novbr. forr. Aar var gjort underdanig Forestilling til det kgl. Kancelli, hvori Repræsentantskabet tillige gjør opmærksom paa, at Magistraten i enkelte Sager har indgivet sin, for Repræsentantskabet ubekiendte, Dissens til høiere Kollegium uden forud at konferere med Repræsentantskabet og søge at tilveiebringe den ved kommunale Foranstaltninger vistnok altid ønskelige Samstemning hos den fælles Kommunalbestyrelse. Efter afholdt Taffel indtog Hs. Majestæt Thee i Lystanlæget EnighedslundOm Aftenen tog Kongen Jlluminationen i Øiesyn, ledsaget af Folkets Jubel, og senere afbrændtes et af Kommunalbestyrelsen foranstaltet Fyrværkeri. D. 11. foretoges en Tour paa Dampskibet til Løgstøer og Nibe, hvor Hs. Majest. ligeledes overalt modtoges med de meest levende Velkomsthilsener. Seent paa Aftenen havde en talrig Mængde Borgere og Embedsmænd forsamlet sig for ved et Fakkeltog at bringe Kongen en Hilsen. Med Kommunalbestyrelsen i Spidsen og under klingende Spil satte Toget sig i Bevægelse, afsang en Sang og udbragte et "Længe leve Kong Christian den Ottende, hvorpaa Hs. Majest. henvendte sig til Forsamlingen, omtrent med følgende Ord: "Jeg føler mig bevæget til at tolke dem min Glæde over den Hjærtelighed, hvormed jeg her er bleven modtagen, og min inderlige Lykke over saaledes at befinde mig i mit elskte Folks Midte. Thi jeg er kun lykkelig naar jeg veed mit Folk lykkeligt, og finder min bedste Løn i mit Folks Troskab og Kjærlighed. Stedse vil kun min Tanke og mine Jdrætter være henvendte paa at fremme Folkets Vel, maatte jeg derfor ogsaa altid vide Dem saa glade og tilfredse som jeg af mit Hjærte ønsker Enhver af mine kjære Undersaatter. – Inderligt vilde det glæde mig, snart atter at kunne samles med Dem. Jeg takker Dem." – D. 12. om Morgenen forlod Hs. Majest. atter Byen.